漢歷明章之治，和帝後皇帝皆沖齡嗣位，以外戚為輔。皇帝既長，用閹宦誅外戚以奪權。如此至於桓靈，宦者權傾天下，太學生並朝臣外戚同起聲討閹寺。乃興黨錮之獄，士如寒蟬。後黃巾之亂起，靈帝以州刺史為州牧，授大權以討賊。靈帝崩，一時大亂，終并州董卓入誅諸閹而用事，天下乃藉以起兵。獻帝投曹氏，卒為丕所逼，延康元年禪讓，改國號魏，漢遂亡。